**ΔΙΑΔΙΚΑΣΙΑ ΑΞΙΟΛΟΓΗΣΗΣ ΠΕΔΙΟΥ Β ΓΙΑ ΕΚΠΑΙΔΕΥΤΙΚΟΥΣ ΤΜΗΜΑΤΩΝ ΕΝΤΑΞΗΣ**

**Νέα Σμύρνη 10 Απριλίου 2024**

Αγαπητές/τοί Διευθύντριες/ντές, Προϊσταμένες/νοι σχολείων της Πρωτοβάθμιας & Δευτεροβάθμιας Εκπαίδευσης σας χαιρετώ.

Σχετικά με το Πεδίο Β, στο οποίο, από κοινού αξιολογούμε τους συναδέλφους μας **Τμημάτων Ένταξης** και μετά από πλήθος ερωτημάτων, επιτρέψτε μου **με απόλυτο σεβασμό στη δική σας σημαίνουσα προσωπική κρίση, να προτείνω** επί της διαδικασίας και μόνο τα κάτωθι:

**ΝΟΜΟΘΕΣΙΑ**

Συμβουλευτείτε για τα κριτήρια την 9950/ΓΔ5/27.1.2023 (Β΄ 388, ΑΔΑ: 6ΝΤΟ46ΜΤΛΗ-ΠΨΤ) σελίδες: 3790 – 3794 [επισυνάπτεται]

**ΚΡΙΣΗ**

Με δεδομένο ότι από κοινού υπογράφουμε το παρόν Πεδίο Β, σας παρακαλώ, στην περίπτωση πρόθεσή σας, αξιολόγησης μικρότερης του «εξαιρετικός» να το συζητήσετε μαζί μου.

Στην περίπτωση του «εξαιρετικός» θεωρώ ότι πρέπει να περάσετε στα επόμενα που περιγράφω χωρίς περαιτέρω. Σε κάθε περίπτωση είμαι στη διάθεσή σας.

**ΕΚΘΕΣΗ**

Σας προτείνω, η έκθεση που θα συγγράψετε να δικαιολογεί την κρίση σας (π.χ. με συγκεκριμένα παραδείγματα) και να ακολουθεί λίγο ως πολύ, την κάτωθι δομή:

**Ξεκινήστε με μια μικρή εισαγωγή, όπως:**

*Η κ. Γεωργία Ιωάννου είναι εκπαιδευτικός ΠΕ02 και υπηρετεί στο Τμήμα Ένταξης του 147ο Γυμνασίου Γλυφάδας. Η συνεργασία και αλληλεπίδρασή μου στο πλαίσιο της καθημερινής πρακτικής, η έκθεση αυτοαξιολόγησής της και το σύνολο των αναρτήσεών της στην πλατφόρμα, καθώς και τα στοιχεία που τηρούνται στα αρχεία του σχολείου επιβεβαιώνουν ότι πρόκειται για εξαιρετική/πάρα πολύ καλή/…/ εκπαιδευτικό.*

**Συνεχίστε με τους τέσσερις άξονες μελετώντας το Πεδίο Β, με ανάλογες τέσσερις, διακριτές κι αριθμημένες παραγράφους, όπως:**

*Ειδικότερα, αναφορικά με τους άξονες αξιολόγησης του Πεδίου Β, παρατηρούνται για τη κ. Γεωργία Ιωάννου τα εξής:*

***1. Συνέπεια και ενδιαφέρον κατά την εκτέλεση των υπαλληλικών υποχρεώσεών του***

*Η εκπαιδευτικός ανταποκρίνεται πλήρως…. ωράριο / εργασίες γραφείου/ εκδηλώσεις του σχολείου…/ έχει αναλάβει πρωτοβουλίες…*

***2. Ενεργός συμμετοχή στη λειτουργία της σχολικής μονάδας και στην αυτοαξιολόγησή της***

*Επιπλέον, η εκπαιδευτικός … /συμμετέχει στο συλλογικό προγραμματισμό / αυτοαξιολόγηση του σχολείου στο σχέδιο δράσης «….»*

***3. Συνεργασία με συναδέλφους***

*Ταυτόχρονα, η εκπαιδευτικός συνεργάζεται ουσιαστικά με τη διεύθυνση του σχολείου / τους εκπαιδευτικούς ειδικότητας, σχολείου / υπεύθυνους τμημάτων /μέντορες / σύμβουλο σχολικής ζωής*

***4. Επικοινωνία και συνεργασία με γονείς και φορείς:***

*Η εκπαιδευτικός διατηρεί συνεργασία / ενημερώνει /καθοδηγεί/ ενσκήπτει / αναλαμβάνει πρωτοβουλίες... γονείς / φορείς /κοινότητα*

**Ολοκληρώστε με έναν μικρό επίλογο, όπως:**

*Με βάση τα ανωτέρω, η εκπαιδευτικός κρίνεται ως …*

**ΜΕΤΑ ΤΗΝ ΑΝΑΡΤΗΣΗ ΣΑΣ**

Μετά την ανάρτησή σας, με σκοπό να είμαι το δυνατόν άμεσος, ενημερώστε με γι’ αυτήν με email στο [moutavelis@yahoo.gr](mailto:moutavelis@yahoo.gr) με τον εξής τίτλο και ενδεικτικό κείμενο:

**Τίτλος email:**  Ανάρτηση Β από 147 Γυμν. Γλυφάδας

**Κείμενο email:**

Σας ενημερώνω ότι έγινε ανάρτηση εκ μέρους μου του Πεδίου Β για την εκπαιδευτικό …ονοματεπώνυμο…. / …ειδικότητα…, που υπηρετεί στο Τμήμα Ένταξης του ….

Το όνομά σας

**ΤΕΛΙΚΟ ΣΤΑΔΙΟ**

Στη συνέχεια, το δυνατόν άμεσα θα δω την αξιολόγηση και θα προβώ στην τελική ενέργεια.

Σε κάθε περίπτωση, με το πέρας, ο αξιολογούμενος θα έχει τη δυνατότητα να κατεβάσει ο ίδιος την αξιολόγηση από την πλατφόρμα.

**Σας επαναλαμβάνω ότι τα ανωτέρω, με σεβασμό στις δικές σας σκέψεις, αφορούν αποκλειστικά και μόνο τους εκπαιδευτικούς που από κοινού αξιολογούμε στο Πεδίο Β.**

**Είμαι στη διάθεσή σας,**

**Αδριανός Γ. Μουταβελής**