|  |  |  |  |  |
| --- | --- | --- | --- | --- |
| ED | | |  | ΑΠΟΣΤΟΛΗ ΜΕ ΗΛΕΚΤΡΟΝΙΚΟ ΤΑΧΥΔΡΟΜΕΙΟ |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ & ΑΘΛΗΤΙΣΜΟΥ**  **\_\_\_\_\_**  **ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε. ΑΤΤΙΚΗΣ**  **\_\_\_\_\_**  **ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ Δ΄ ΑΘΗΝΑΣ**  **\_\_\_\_\_**  **ΣΩΜΑ ΣΥΜΒΟΥΛΩΝ ΕΚΠΑΙΔΕΥΣΗΣ** | | | Νέα Σμύρνη, 30 Ιανουαρίου 2025    **ΠΡΟΣ:**  1) 1o Ειδικό Ν/γειο Αγ. Δημητρίου  2) Ειδικό Ν/γειο Κωφών & Βαρηκόων Αργυρούπολης  **ΚΟΙΝ:**  1) Δ/νση Π.Ε. Δ΄ Αθήνας  2) Σύμβουλοι Εκπαίδευσης ΠΕ60 Δ΄ Αθήνας  3) 2ο ΚΕΔΑΣΥ Δ΄ Αθήνας  4) ΣΜΕΑΕ 2ης Θέσης Συμβ. Εκπ/σης ΕΑ & ΕΕ, Δ΄ Αθήνας |
|  | | |  |
| Ταχ. Δ/νση | : | Λεωφόρος Συγγρού 165, |  |
| Τ.Κ. | : | 17121, Νέα Σμύρνη |  |
| Πληροφορίες  Γραμματεία E-mail ιστοσελίδα | :::: | Αδριανός Γ. Μουταβελής  2131617442  symvoul.ekp@dipe-d-athin.att.sch.gr  https://adrianosmoutavelis.github.io |  |

**Θέμα:** **“Επανάληψη φοίτησης νηπίων στις ΣΜΕΑΕ”**

**Σχετ:**

1. Άρθρο 8 του ν. 3699/2008 «Ειδική Αγωγή και Εκπαίδευση ατόμων με αναπηρία ή με ειδικές εκπαιδευτικές ανάγκες» (Α΄199).

2. Κεφ. Α.1., της Υπ. Απ. 65531/Δ3/ 07.06.2021.

3. Παρ.7 και 8, του άρθρου 6, του ΠΔ 79/2017 (Α 109,διορθ. σφ. Α 112) όπως τροποποιήθηκε και ισχύει με την παρ. 1δ του άρθρου 23 του ν.4559/2018 (Α 142).

4. Υπ. απ. : Φ.7/ΦΔ/9718/Δ1/29-01-2025 «Διαδικασία επαναφοίτησης μαθητών/τριών στα Νηπιαγωγεία για το σχολικό έτος 2025- 2026»

Σε εκτέλεση των ανωτέρω σχετικών κι ως απάντηση γενικότερων ερωτημάτων σας σχετικά με την φοίτηση μαθητών στα ειδικά νηπιαγωγεία, καθώς και για τη διαδικασία επανάληψης (επαναφοίτησης), επιτρέψτε μου την επανάληψη των κάτωθι:

Το επόμενο σχολικό έτος 2025-2026, μπορούμε να έχουμε παιδιά στο νηπιαγωγείο, ως εξής:

**Προνήπια**: γεννημένα το 2021

**Νήπια**: γεννημένα το 2020

**Επαναφοίτηση**: γεννημένα το 2019

Μαθητές/τριες μικρότεροι ή μεγαλύτεροι π.χ. γεννημένοι 2022, 2018 δεν έχουν καμία δυνατότητα εγγραφής τους/παραμονής τους στο νηπιαγωγείο (4η Σχετ.).

Σχετικά δε με την εκτέλεση της διαδικασίας, προσπαθώντας να περιορίσω τον δικό σας γραμματειακό φόρτο εργασίας, όπως κάθε έτος, έτσι και φέτος, σας προτείνω τον κάτωθι γραμμικό τρόπο διαχείρισης:

**1.** **Επιβεβαιώστε** το έτος γέννησης του νηπίου, υποψήφιου για επαναφοίτηση (αποκλειστικά 2019).

**2.** **Ενημερώστε** και τους δυο γονείς ή έχοντες την κηδεμονία. Ζητήστε τους να κάνουν **και οι δύο** αίτηση προς το σχολείο σας, στην οποία να ζητούν την επανάληψη φοίτησης του παιδιού τους για το ερχόμενο σχολικό έτος.

**3.** **Συγκαλέστε** το Σύλλογο Διδασκόντων σας. Περιγράψτε στο Πρακτικό σας σύντομα τη διαδικασία και το γεγονός, με πλήρες ονοματεπώνυμο, ότι «ο/η συγκεκριμένος μαθητής παρουσιάζει σοβαρές δυσκολίες για να παρακολουθήσει το δημοτικό σχολείο.»

**4. Στείλτε στο Γραφείο Συμβούλων** (βλ. email λογότυπου) ένα μόνο έγγραφο, υπόψη εμού. Σε αυτό θα περιγράφετε για κάθε μαθητή/τρια **ξεχωριστά**, ενδεικτικά, τα εξής:

*«[…]*

*Ενημερώσαμε* ***και τους δύο*** *γονείς (πλήρη ονοματεπώνυμα), οι οποίοι συνηγορούν στην επανάληψη φοίτησης του παιδιού τους (πλήρες ονοματεπώνυμο μαθητή) γεννημένου το 2019 στο νηπιαγωγείο μας. Στο ανωτέρω αίτημα συνηγορεί ο Σύλλογος Διδασκόντων μας (αρ. Πρακτικού), διότι θεωρούμε ότι ο μαθητής παρουσιάζει σοβαρές δυσκολίες για να παρακολουθήσει το δημοτικό σχολείο.*

*[…]*

*Σας παρακαλούμε για τις δικές σας ενέργειες».*

5. Στη συνέχεια, σύντομα, **θα σας αποστείλω** τη δική μου προβλεπόμενη συνηγορία.

Προφανώς, σε οποιαδήποτε διαδικασία επαναφοίτησης, λαμβάνετε υπόψη σας, τον αριθμό των υπαρχόντων μαθητών του νηπιαγωγείου σας και τα νέα αιτήματα που εικάζετε ότι θα προκύψουν. Διατηρείτε διαρκή συνεργασία με τα αντίστοιχα με εσάς ειδικά δημοτικά σχολεία (κυρίως για παιδιά σας που αποφοιτούν) και ΚΕΔΑΣΥ (κυρίως για παιδιά που ενδέχεται να εγγραφούν σε εσάς).

Επιπλέον και ιδιαίτερα σημαντικό, στην περίπτωση που ο μαθητής/τρια έχει **γνωμάτευση από ΚΕΔΑΣΥ**, όπου προτείνεται η επανάληψη φοίτησης, απαιτείται μόνο το 1ο, 2ο και 3ο  βήμα. Εδώ, στο Πρακτικό του 3ου βήματος δεν απαιτείται η δική σας κρίση για το ζήτημα.

Τελώ στη διάθεσή σας.

**Ο Σύμβουλος Εκπαίδευσης ΕΑ & ΕΕ**

**Αδριανός Γ. Μουταβελής**

**Δάσκαλος στην Ειδική Εκπαίδευση**