|  |  |  |  |  |  |
| --- | --- | --- | --- | --- | --- |
| ED | | | |  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**  **\_\_\_\_\_**  **ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε. ΑΤΤΙΚΗΣ**  **\_\_\_\_\_**  **4Ο  ΠΕΡΙΦΕΡΕΙΑΚΟ ΚΕΝΤΡΟ**  **ΕΚΠΑΙΔΕΥΤΙΚΟΥ ΣΧΕΔΙΑΣΜΟΥ ΑΤΤΙΚΗΣ** | | | | **Νέα Σμύρνη, 8 Ιανουαρίου 2020**  **Αρ. Πρωτ.: 11**  **ΠΡΟΣ :**  Σχ. μονάδες προσχολικής, δημοτικής & δευτεροβάθμιας εκπ/σης Δ΄ Αθήνας  **ΚΟΙΝ.:**   1. Περ. Δ/νση Π.Ε. & Δ.Ε. Αττικής 2. Δ/νση Π.Ε. Δ΄ Αθήνας 3. Δ/νση Δ.Ε. Δ΄ Αθήνας 4. ΚΕΣΥ Δ΄ Αθήνας |
|  | | | |  |
| Ταχ. Δ/νση | | : | Λεωφόρος Συγγρού 165, |  |
|  | | | 17121, Νέα Σμύρνη |  |
| Πληροφορίες  Τηλέφ. Επικ.  E-mail Γραμματεία  FAX ιστοσελίδα | :::::  : | | Αδριανός Γ. Μουταβελής  2131617451  4pekes@attik.pde.sch.gr  2131617442  2131617467  https://adrianosmoutavelis.github.io |  |
|  | | |  |  |
|  | | |  |  |

**ΘΕΜΑ: “Εξετάσεις μαθητών με Παράλληλη Στήριξη ή που φοιτούν σε Τμήμα Ένταξης”**

**Σχετικές:** Υπ’ αρ. 194/16.05.2018 Σχ. Συμβ. “Διαδικασίες Παράλληλης Στήριξης μαθητών με ειδικές εκπαιδευτικές ανάγκες κατά τη διάρκεια των προαγωγικών και απολυτήριων εξετάσεων”

Η Παιδαγωγική Ψυχολογία δίνει έμφαση στον διαφορετικό τρόπο μάθησης και πρόσβασης στη γνώση. Κάθε μαθητής είναι ξεχωριστός κι ένας μαθητής με ειδικές εκπαιδευτικές ανάγκες είναι περισσότερο ξεχωριστός.

Ταυτόχρονα, η Πολιτεία μας, υποστηρίζει έντονα την ένταξη των μαθητών μας με αναπηρία και ειδικές εκπαιδευτικές ανάγκες (εεα), ενισχύοντας διαρκώς τα Τμήματα Ένταξης και τις Παράλληλες Στηρίξεις.

Οι ανωτέρω συνάδελφοι, συχνά, σε ένα ασταθές, πολύ δύσκολο για αυτούς εργασιακό περιβάλλον, υποστηρίζουν τους μαθητές με εεα προσπαθώντας να αμβλύνουν δυναμικές συμπεριφορές και να ενισχύσουν ταυτόχρονα το γνωστικό.

Είναι εκπαιδευτικοί με ισότιμη θέση στις σχολικές μας μονάδες και εμείς τους αξιώνουμε με το αυτονόητο. Τη δυνατότητα δηλαδή να έχουν λόγο στο σύνολο της εκπαιδευτικής διαδικασίας των μαθητών τους.

Είναι εξαιρετικά σημαντικό και για αυτό τους παρακαλούμε, τους υπενθυμίζουμε, να συμμετέχουν στα πλαίσια των διδακτικών τους καθηκόντων κι όπου ο χρόνος τους το επιτρέπει και στις εξετάσεις των μαθητών τους, γραπτές ή προφορικές.

Οι εκπαιδευτικοί Παράλληλης Στήριξης και Τμημάτων Ένταξης, από κοινού με τον/τους εκπαιδευτικό/κούς της γενικής αγωγής, θα συνδιαμόρφωνουν το σύνολο του τρόπου και των δοκιμίων εξετάσεων, γραπτών/προφορικών δοκιμασιών, ολιγόλεπτων, ωριαίων, καθώς και αυτών των προαγωγικών και απολυτήριων εξετάσεων.

Έτσι, ως διαδικασία, παρακαλούμε μια οποιαδήποτε εξέταση, να συζητείται αρκετά νωρίτερα, να συνδιαμορφώνεται ισότιμα (εκπαιδευτικοί της γενικής και ειδικής αγωγής) πριν αποδοθεί στην τάξη, στο τμήμα και στον κάθε μαθητή με εεα ξεχωριστά.

Ένας κυρίαρχος στόχος, πλέον, του εκπαιδευτικού μας συστήματος είναι ο περιορισμός της μαθητικής διαρροής, που πλήττει πρωτίστως τους μαθητές με εεα. Κι έτσι, η παιδαγωγική μας προσέγγιση στο καθημερινό μάθημα και στις εξετάσεις είναι “να πιάσουμε τους μαθητές μας καλούς”. Να δώσουμε σε όλους τη δυνατότητα να πετύχουν! Παρακαλούμε έτσι, να δημιουργείτε από κοινού, διαβαθμισμένα θέματα εξετάσεων που θα δίνουν δυνατότητα βιωμάτων επίτευξης και προόδου για όλους τους μαθητές, με έμφαση αυτούς με εεα.

Εξετάσεις χωρίς τη συμμετοχή των εκπαιδευτικών που η Πολιτεία όρισε να υποστηρίζουν τον μαθητή, αποτελούν στέρηση της προσβασιμότητας του γνωστικού αγαθού, η οποία με τη σειρά της αποτελεί διάκριση κατά της Αναπηρίας και είναι κάθετα αντίθετη με τη δεοντολογία της Εκπαίδευσής μας.

**Ο Συντονιστής Ε.Ε. ΕΑ & ΕΕ**

**4Ο ΠΕΚΕΣ Αττικής**

**Αδριανός Γ. Μουταβελής**

**Δάσκαλος στην Ειδική Εκπαίδευση**