|  |  |  |  |  |  |
| --- | --- | --- | --- | --- | --- |
| ED | | | |  | **ΕΠΕΙΓΟΝ** |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**  **\_\_\_\_\_**  **ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε. ΑΤΤΙΚΗΣ**  **\_\_\_\_\_**  **4Ο  ΠΕΡΙΦΕΡΕΙΑΚΟ ΚΕΝΤΡΟ**  **ΕΚΠΑΙΔΕΥΤΙΚΟΥ ΣΧΕΔΙΑΣΜΟΥ ΑΤΤΙΚΗΣ** | | | | **Νέα Σμύρνη, 23 Ιουνίου 2020**  **Αρ. Πρωτ.: 833**  **ΠΡΟΣ :**  ΣΜΕΑΕ Δ΄ Αθήνας  **ΚΟΙΝ.:**   1. Περιφ. Δ/νση Π.Ε. & Δ.Ε. Αττικής 2. Δ/νση Π.Ε. Δ΄ Αθήνας 3. Δ/νση Δ.Ε. Δ΄ Αθήνας |
|  | | | |  |
| Ταχ. Δ/νση | | : | Λεωφόρος Συγγρού 165, |  |
|  | | | 17121, Νέα Σμύρνη |  |
| Πληροφορίες  Τηλέφ. Επικ.  E-mail Γραμματεία  FAX ιστοσελίδα | :::::  : | | Αδριανός Γ. Μουταβελής  2131617451  4pekes@attik.pde.sch.gr  2131617442  2131617467  https://adrianosmoutavelis.github.io |  |
|  | | |  |  |
|  | | |  |  |

**ΘΕΜΑ: “Πορεία Εξατομικευμένων Προγραμμάτων Εκπαίδευσης πριν τη λήξη του σχολικού έτους”**

Σε συνέχεια των ερωτημάτων σας αναφορικά με τα Εξατομικευμένα Προγράμματα Εκπαίδευσης, για την τωρινή πορεία, για το τι κάνουμε δηλαδή αυτή τη στιγμή, σας υπενθυμίζω τα βήματα της διαδικασίας των ΕΠΕ (βλ. Συνοπτικός Οδηγός ΕΠΕ σελ. 12, 13).

Εκεί περιγράφεται ότι:

…

**16. Προς τη λήξη του έτους γίνεται στην προκαθορισμένη ημερομηνία η Τελική Συνάντηση Ανασκόπησης.**

Έτσι, προς το κλείσιμο του έτους, στην όποια συνάντηση προγραμματίζετε με τους γονείς (δια ζώσης ή εξΑ) συζητάτε μαζί τους, όπως άλλωστε έτσι συνηθίζεται, για το πως πήγε η σχολική πορεία του παιδιού. Είναι κατανοητό ότι η ιδιομορφία του παρόντος σχολικού έτους επιβάλει την ευελιξία σε αυτό, χωρίς όμως να χαθεί η ουσία.

**17. Ο Συντονιστής εκπαιδευτικός ΕΠΕ, το αναδιαμορφώνει δημιουργώντας καινούργιο Σχέδιο ΕΠΕ, που το τοποθετεί στο φάκελο του παιδιού, προετοιμάζοντας για το νέο σχολικό έτος.**

Στη συνέχεια του 16, ο εκπαιδευτικός υπεύθυνος και η Ομάδα του ΕΠΕ το αναδιαμορφώνουν **σαν να συνέχιζαν το επόμενο σχολικό έτος, οι ίδιοι, την εκπαιδευτική πορεία του μαθητή**.

Αυτό, όπως έχουμε ήδη συζητήσει έχει πολλαπλή στοχοθεσία και ωφελιμότητα. Αρχικά θα διασφαλίσει την απρόσκοπτη συνέχεια της παρέμβασης, θα δώσει στον επόμενο εκπαιδευτικό και ομάδα ΕΠΕ «έτοιμη δουλειά» προς αποφυγή της χρονοτριβής έναρξης και τέλος θα προσφέρει στο σχολείο τη σιγουριά ότι είμαστε έτοιμοι για την παρέμβαση.

Δεν ξεχνάμε όλοι μας, ότι τα σχολεία μας δυσκολεύονται πάντα στην αρχή με τις διαδικασίες τους, τη στελέχωσή τους, τον προγραμματισμό τους. Είναι ανάγκη το βασικό ζήτημα του «τι κάνω με το παιδί τώρα», δηλαδή η ίδια η σχολική παρέμβαση να είναι από τώρα έτοιμη και καταγεγραμμένη. Και για αυτό δεν υπάρχει παρά ο μονόδρομος της τωρινής αναδιαμόρφωσης του ΕΠΕ.

Το επόμενο σχολικό έτος δεσμεύομαι να προχωρήσουμε και σε ψηφιακές καταγραφές.

Σας στέλνω τους χαιρετισμούς μου,

**Ο Συντονιστής Ε.Ε. ΕΑ & ΕΕ**

**4Ο ΠΕΚΕΣ Αττικής**

**Αδριανός Γ. Μουταβελής**

**Δάσκαλος στην Ειδική Εκπαίδευση**