|  |  |  |  |  |
| --- | --- | --- | --- | --- |
| ED | | |  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**  **\_\_\_\_\_**  **ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε. ΑΤΤΙΚΗΣ**  **\_\_\_\_\_**  **4Ο  ΠΕΡΙΦΕΡΕΙΑΚΟ ΚΕΝΤΡΟ**  **ΕΚΠΑΙΔΕΥΤΙΚΟΥ ΣΧΕΔΙΑΣΜΟΥ ΑΤΤΙΚΗΣ** | | | Νέα Σμύρνη, 16 Μαΐου 2024    **ΠΡΟΣ:**  1. Νηπιαγωγεία, Δημ. Σχολεία δήμων: Αγ. Δημητρίου, Αλίμου, Ελληνικού-Αργυρούπολης, Γλυφάδας  2. Γυμνάσια, ΓΕΛ, ΕΠΑΛ δήμων: Αλίμου, Ελληνικού-Αργυρούπολης, Γλυφάδας  **ΚΟΙΝ:**  1) Δ/νση Π.Ε. Δ΄ Αθήνας  2) Δ/νση Δ.Ε. Δ΄ Αθήνας  3)2o ΚΕΔΑΣΥ Δ΄ Αθήνας |
|  | | |  |
| Ταχ. Δ/νση | : | Λεωφόρος Συγγρού 165, |  |
| Τ.Κ. | : | 17121, Νέα Σμύρνη |  |
| Πληροφορίες  Γραμματεία E-mail ιστοσελίδα | :::: | Αδριανός Γ. Μουταβελής  2131617442  symvoul.ekp@dipe-d-athin.att.sch.gr  https://adrianosmoutavelis.github.io |  |

**Θέμα:** **“Τελικά έγγραφα Παράλληλης Στήριξης σχ. έτους 2023-2024”**

Σε συνέχεια της επί σειράς ετών πορείας και της αντίστοιχης ενημέρωσης προς τους συναδέλφους μας της Παράλληλης Στήριξης, επαναλαμβάνουμε για τυπικούς πλέον λόγους, τη διαδικασία παράδοσης του φακέλου μαθητή.

Συγκεκριμένα, οι εκπαιδευτικοί Παράλληλης Στήριξης μέσω του κρατικού προϋπολογισμού ή οποιουδήποτε προγράμματος ΕΣΠΑ θα πρέπει να αποδώσουν σε έντυπη μορφή, πριν τη λήξη του σχολικού έτους στην/στον Προϊστάμενο ή Διευθυντή της σχολικής τους μονάδας και παρακαλούμε γι’ αυτό, τα εξής:

ΕΝΤΥΠΑ ΑΝΑ ΜΑΘΗΤΗ

1. Κλείδα Παρατήρησης (μόνο για περιπτώσεις μαθητών με ΔΕΠ-Υ, ΔΑΦ).

2. Παιδαγωγική αξιολόγηση (προτείνονται δύο ή τρείς, ως ελάχιστο αρχή και

τέλος του έτους).

3. Σχέδιο Εξατομικευμένου Προγράμματος Εκπαίδευσης.

4. Βραχύχρονο-εβδομαδιαίο πρόγραμμα (στόχοι εβδομάδας-υποχρεωτικό

μόνο στην πρωτοβάθμια εκπαίδευση).

5. Ημερολόγιο Παράλληλης Στήριξης.

6. Ετήσια Έκθεση Παράλληλης Στήριξης (συγγράφεται προς το τέλος και

διευκολύνει ταυτόχρονα, το αίτημα για Παράλληλη Στήριξη του επόμενου

έτους).

7. Αντίγραφα ενδεικτικού υλικού (π.χ. φωτοτυπίες ενδεικτικών εργασιών του

μαθητή με εκπαιδευτικά σχόλια, ανά τακτά χρονικά διαστήματα).

Στην περίπτωση δε, που ένας μαθητής υποστηρίζεται από δύο ή περισσότερους εκπαιδευτικούς (π.χ. περίπτωση Γυμνασίου) θα ήταν θεμιτό όλα τα ανωτέρω να συγγράφονται από κοινού. Δεδομένης όμως της πραγματικής δυσκολίας συνεύρεσης των εκπαιδευτικών μας, είναι αποδεκτή η κατάθεση διαφορετικών φακέλων. Ως ελάχιστο, για κάθε μαθητή δευτεροβάθμιας συγγράφεται από κοινού και δημιουργείται ένα (1), (3), (5).

Τα ανωτέρω, θα ήταν επιθυμητό να περιγράφουν στοιχεία και για την περίοδο της εξ αποστάσεως εκπαίδευσης. Κατ’ αυτόν τον τρόπο θα αποδίδεται η αναγκαία συνέχεια στην καταγραφή της εκπαιδευτικής παρέμβασης.

Η/Ο Προϊστάμενος ή Διευθυντής της σχολικής μονάδας εντάσσει τα ανωτέρω στον ευρύτερο Ατομικό Φάκελο Μαθητή, ο οποίος με φροντίδα φυλάσσεται.

Υπενθυμίζω, απευθύνοντας παράκληση, στους συναδέλφους μας της Παράλληλης Στήριξης ότι μετά από εσάς, το επόμενο σχολικό έτος, ένας άλλος εκπαιδευτικός/κοί, ένας άλλος συνάδελφος θα αναλάβει τον σημερινό μαθητή σας. Είναι ωφέλιμο να βρει τις καταγραφές της καλής σας δουλειάς, να εμπνευστεί από αυτήν, να την προχωρήσει μπροστά, προχωρώντας έτσι την εκπαίδευση και καθημερινότητα του μαθητή.

**Ο Σύμβουλος Εκπαίδευσης ΕΑ & ΕΕ**

**Αδριανός Γ. Μουταβελής**

**Δάσκαλος στην Ειδική Εκπαίδευση**

**………………………………………………………………………………………………………………………………...………..**

**Υποσημειώσεις**

* Η συγκεκριμένη διαδικασία δεν αφορά το Ειδικό Βοηθητικό Προσωπικό και τους ειδικούς βοηθούς –ιδιωτική παράλληλη στήριξη–.
* Όλα τα έντυπα βρίσκονται αναρτημένα, με τους ίδιους τίτλους (π.χ. Ημερολόγιο Παράλληλης Στήριξης), καθώς και το λογότυπο ΕΣΠΑ στον ιστότοπό μας: <https://adrianosmoutavelis.github.io/index.html?article=parallhlh_sthriksh>
* Όλα τα έντυπα είναι σε word μορφή με σκοπό να επιτρέπουν τη διαχείρισή τους.

**……………………………………………………………………………………………….............................................**