|  |  |  |  |  |  |
| --- | --- | --- | --- | --- | --- |
| ED | | | |  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**  **\_\_\_\_\_**  **ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε. ΑΤΤΙΚΗΣ**  **\_\_\_\_\_**  **4Ο  ΠΕΡΙΦΕΡΕΙΑΚΟ ΚΕΝΤΡΟ**  **ΕΚΠΑΙΔΕΥΤΙΚΟΥ ΣΧΕΔΙΑΣΜΟΥ ΑΤΤΙΚΗΣ** | | | | Νέα Σμύρνη, 24 Οκτωβρίου 2022  Αρ. πρωτ.: 1637  **ΠΡΟΣ:**  Διεύθυνση Ειδικής Αγωγής &  Εκπαίδευσης, Υ.ΠΑΙ.Θ.    **ΚΟΙΝ:**  1. Πανελλήνιος Σύνδεσμος Τυφλών  2. Συντονιστές Ε.Ε. Παιδαγωγικής Ευθύνης 2ο Γυμν., Καλλιθέας, 2ου ΓΕΛ Καλλιθέας, Μουσικού Σχολείου Αλίμου  3. Δ/νση Δ.Ε. Δ΄ Αθήνας  4. 2ο Γυμν. Καλλιθέας  5. 2ο ΓΕΛ Καλλιθέας  6. Μουσικό Σχολείο Αλίμου |
|  | | | |  |
| Ταχ. Δ/νση | | : | Λεωφόρος Συγγρού 165, |  |
|  | | | 17121, Νέα Σμύρνη |  |
| Πληροφορίες  Γραμματεία E-mail ιστοσελίδα | :::: | | Αδριανός Γ. Μουταβελής  2131617442  4pekes@attik.pde.sch.gr  https://adrianosmoutavelis.github.io |  |

**Θέμα:** **“Προτάσεις για την βέλτιστη λειτουργία των Τμημάτων Ένταξης Δ.Ε. μαθητών με Προβλήματα Όρασης”**

Η λειτουργία των Τμημάτων Ένταξης μαθητών με προβλήματα όρασης, στη Δ΄ Αθήνας έχει μακρά ιστορία και ιδιαίτερη αξία για την ίδια την αναπηρία, αλλά και για το σύνολο της εκπαίδευσης των σχολείων μας.

Συγκεκριμένα, στην περιοχή ευθύνης λειτουργούν Τμήματα Ένταξης για τους μαθητές με προβλήματα όρασης στο Μουσικό Γυμν. – Λύκειο Αλίμου, καθώς και στα συστεγαζόμενα 2ο Γυμν. και 2ο ΓΕΛ Καλλιθέας. Υποστηρίζουν μαθητές με προβλήματα όρασης κι όταν οι διδακτικοί χρόνοι το επιτρέπουν κι άλλους μαθητές με ειδικές εκπαιδευτικές ανάγκες.

Με σκοπό την βέλτιστη λειτουργία τους θα σας παρακαλούσαμε για την αρωγή σας στην άμβλυνση σημαντικών θεμάτων, που οδηγούν σε αποστελέχωση και αποσπασματικότητα της παρέμβασης.

Μερικά παραδείγματα:

-Η στελέχωση με εκπαιδευτικούς αναπληρωτές μειωμένου ωραρίου έχει ως συνέπεια, με την πρώτη «αναβάθμισή» τους σε πλήρους ωραρίου, να εγκαταλείπουν το σχολείο και να αναλαμβάνουν υπηρεσία σε άλλα, καίτοι υπάρχει σημαντική ανάγκη εκεί και το σημαντικότερο: αναγκάζονται οι εκπαιδευτικοί να εγκαταλείψουν σχολική κοινότητα και μαθητές, ενώ έχει δομηθεί το πρόγραμμα σχολείου και έχει ήδη ξεκινήσει η εκπαιδευτική παρέμβαση.

-Οι εκπαιδευτικοί Παράλληλης Στήριξης με Braille, που υπηρετούν στο σχολείο δεν μπορούν εκ της νομοθεσίας, εντός του ιδίου σχολείου να καλύψουν:

α) τις σημαντικές ανάγκες των άλλων μαθητών με θέματα όρασης του Τμήματος Ένταξης.

β) άλλους μαθητές με ζητήματα ειδικής αγωγής.

Ως αποτέλεσμα κι εδώ, οι εκπαιδευτικοί εγκαταλείπουν το σχολείο για να συμπληρώνουν ώρες περιφερόμενοι σε πλήθος σχολείων.

Σας παρακαλούμε, στα πλαίσια των δυνατοτήτων της Υπηρεσίας για τα εξής:

**-Βραχυπρόθεσμα**

Κάλυψη των αναγκών στελέχωσης του Τμήματος Ένταξης 2ου ΓΕΛ Καλλιθέας.

**-Μεσοπρόθεσμα:**

Α. Θα ήταν ωφέλιμο στον χώρο της Ειδικής Εκπαίδευσης να διορίζονται αποκλειστικά και μόνο εκπαιδευτικοί πλήρους ωραρίου.

Β. Οι εκπαιδευτικοί Παράλληλης Στήριξης με Braille να εντάσσονται αυτόματα στη δομή του Τμήματος Ένταξης του σχολείου ώστε από κοινού με όλους τους εκπαιδευτικούς να ορίζουν την παρέμβαση. Το παρόν θέμα συνδέεται με αντίστοιχες παλαιότερες εισηγήσεις μας, που ζητούν ο εκπαιδευτικός Παράλληλης Στήριξη να μην αναλαμβάνει ονομαστικά κι αποκλειστικά μαθητή αλλά να εντάσσεται στο σχολείο για τις ανάγκες των μαθητών με ειδικές εκπαιδευτικές ανάγκες.

Γ. Τα Τμήματα Ένταξης των συστεγαζόμενων σχολείων να λειτουργούν από κοινού υποστηρίζοντας το σύνολο του συγκροτήματος χωρίς διάκριση.

Δ. Ειδικότερα, για τα Τμήματα Ένταξης σε μουσικά σχολεία είναι ωφέλιμο να συμπεριληφθεί η ειδικότητα των μουσικών ειδικής αγωγής στη στελέχωση τους.

Ε. Σχετικά δε με τη διαδικασία Εισαγωγικών και Κατατακτηρίων Εξετάσεων των μαθητών με προβλήματα όρασης στο μουσικό σχολείο Αλίμου εκτενείς προτάσεις μας είναι ήδη στη διάθεσή σας (βλ. [σύνδεσμος εγγράφου](https://adrianosmoutavelis.github.io/files/exetaseis.tiflon.pdf)).

Οι ανωτέρω προτάσεις θεωρούμε ότι χωρίς υψηλό κόστος θα επιλύσουν ζητήματα οργάνωσης προσφέροντας σταθερότητα, με ταυτόχρονη βελτίωση της αποτελεσματικότητας στην εκπαιδευτική παρέμβαση.

**Ο Συντονιστής Ε.Ε. ΕΑ & ΕΕ**

**4Ο ΠΕΚΕΣ Αττικής**

**Αδριανός Γ. Μουταβελής**

**Δάσκαλος στην Ειδική Εκπαίδευση**

**Σημαντική σημείωση:**

Οι ανωτέρω προσωπικές προτάσεις, γίνονται μετά από τις συζητήσεις μας και τους ευχαριστώ, με την αρωγή των εκπαιδευτικών και Δ/ντών των σχολείων μας, καθώς και με τη συμμετοχή του Οργανωτικού ΣΕΕ κ. Ν. Καμήλου, και ΣΕΕ Παιδαγωγικής & Επιστημονικής Ευθύνης κ. Δ. Καλαϊτζίδη και κ. Κ. Θεριανού. Ευχαριστούμε επίσης, την κ. Χρ. Αλμπάνη ΠΕ31 και κυρίως τον Πρόεδρο και τα Μέλη του Πανελληνίου Συνδέσμου Τυφλών για τον εμπλουτισμό του διαλόγου με εστίαση και κοινό σκοπό, το όφελος των μαθητών μας.