|  |  |  |  |  |  |
| --- | --- | --- | --- | --- | --- |
| ED | | | |  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**  **\_\_\_\_\_**  **ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε. ΑΤΤΙΚΗΣ**  **\_\_\_\_\_**  **4Ο  ΠΕΡΙΦΕΡΕΙΑΚΟ ΚΕΝΤΡΟ**  **ΕΚΠΑΙΔΕΥΤΙΚΟΥ ΣΧΕΔΙΑΣΜΟΥ ΑΤΤΙΚΗΣ** | | | | **Νέα Σμύρνη, 19 Σεπτεμβρίου 2019**  **Αρ. Πρωτ.: 1711**  **ΠΡΟΣ :**  Προσωπικό ΣΜΕΑΕ Δ΄ Αθήνας  **ΚΟΙΝ.:**   1. Δ/νση Π.Ε. Δ΄ Αθήνας 2. Δ/νση Δ.Ε. Δ΄ Αθήνας 3. 1Ο ΚΕΣΥ Δ΄ Αθήνας 4. 2Ο ΚΕΣΥ Δ΄ Αθήνας |
|  | | | |  |
| Ταχ. Δ/νση | | : | Λεωφόρος Συγγρού 165, |  |
|  | | | 17121, Νέα Σμύρνη |  |
| Πληροφορίες  Τηλέφ. Επικ.  E-mail Γραμματεία  FAX ιστοσελίδα | :::::  : | | Αδριανός Γ. Μουταβελής  2131617451  4pekes@attik.pde.sch.gr  2131617442  2131617467  https://adrianosmoutavelis.github.io |  |
|  | | |  |  |
|  | | |  |  |

**ΘΕΜΑ: “Πρώτο ξεκίνημα”**

Αγαπητές/τοί συνάδελφοι των Σχολείων Ειδικής Αγωγής και Εκπαίδευσης,

Το ξεκίνημά μας είναι πάντα τόσο όμορφο, μα συνάμα, πάντα μοιάζει δύσκολο. Είναι όμορφο να συναντάμε και πάλι τους μαθητές μας και τους συναδέλφους μας. Δύσκολο μέχρι την τακτοποίηση των τμημάτων, δρομολογίων, στελέχωσης, της καθημερινότητάς μας…

Αυτό το πρώτο χρονικό διάστημα, σας παρακαλώ να είστε δίπλα στις/στους Διευθυντές και Προϊσταμένες σας, προσφέροντας στα πλαίσια του ωραρίου σας την καλή σας βοήθεια στις τόσες πολλές εργασίες που έχουν να διεκπεραιώσουν. Είναι ανάγκη να σας έχουν κοντά τους!

Βοήθεια επίσης, θέλουν από όλους μας, οι συνάδελφοί μας, που για πρώτη φορά βρίσκονται στο σχολείο μας και, πολύ περισσότερη, όσοι για πρώτη φορά ασχολούνται με την Ειδική Εκπαίδευση. Ενημερώστε τους για τις διαδικασίες, για τη ρουτίνα μας, για τα παιδιά μας.

Το γνωρίζετε, η καλή μας οργάνωση ως σχολείο, τάξη αλλά και κάθε ενός ξεχωριστά, τώρα, στην αρχή της σχολικής χρονιάς θα βοηθήσει την καλή συνέχεια όλης της Ομάδας μας.

Έτσι, θα σας πρότεινα, τώρα, να φροντίστε, να μελετήστε καλά τους φακέλους των μαθητών σας. Να συζητήσετε σε επίπεδο διεπιστημονικής ομάδας, ακόμη και άτυπα για τους μαθητές που αναλαμβάνετε. Να συμβουλευτείτε τους συναδέλφους που παλαιότερα είχαν τους μαθητές σας.

Σε επόμενο επίπεδο προχωρήστε σε πρώτες αξιολογήσεις και κάνετε τις πρώτες σας καταγραφές. Είναι επιθυμητές τρείς αξιολογήσεις κατ’ έτος (αρχική, μέση και τελική) που θα εμπλουτίσουν τον φάκελο του μαθητή.

Ελάτε σταδιακά σε επικοινωνία με τους γονείς, αλλά και όσους ασχολούνται με τον κάθε μαθητή σας.

Ξεκινήστε σύντομα το σχεδιασμό του Εξατομικευμένου Εκπαιδευτικού Προγράμματος (ΕΠΕ). Το ΕΠΕ προτείνεται να αποδοθεί στους γονείς, το αργότερο με το πρώτο τρίμηνο (έως 10 Δεκεμβρίου) να επικαιροποιηθεί έως τη λήξη του δεύτερου τριμήνου (έως 11 Μαρτίου) και να ολοκληρωθεί με την τελική συνάντηση ανασκόπησης (με τη λήξη του διδακτικού έτους). Στην περίπτωση της δευτεροβάθμιας εκπαίδευσης οι ημερομηνίες είναι αντίστοιχες με τις ανωτέρω και το πλαίσιό τους. Σχετικά με τη διαδικασία, συμβουλευτείτε το Συνοπτικό Οδηγό ΕΠΕ (<https://adrianosmoutavelis.github.io/>).

Με σεβασμό στο κοινό μας λειτούργημα, αυτό της Ειδικής Εκπαίδευσης, στέκομαι αρωγός σας.

Σας εύχομαι Καλή Σχολική Χρονιά με υγεία και δύναμη.

**Ο Συντονιστής Ε.Ε. ΕΑ & ΕΕ**

**4Ο ΠΕΚΕΣ Αττικής**

**Αδριανός Γ. Μουταβελής**

**Δάσκαλος στην Ειδική Εκπαίδευση**